MAENEO YA UWEKEZAJI LAZIMA MIUNDOMBINU MHIMU IFIKE KUWAVUTIA WAWEKEZAJI YASIBAKI MAPORI TU, RC MGUMBA.

SONGWE: Mkuu wa Mkoa wa Songwe, Mhe. Omary Mgumba amezitaka Halmashauri za Mkoa kupeleka miundombinu yote inayohitajija kwenye maeneo waliyotenga kwa ajili ya uwekezaji hili kuweza kuwavutia wawekezaji kuja kuwekeza kwenye Halmashauri.

Mkuu wa Mkoa ametoa agizo wakati wa kikao kazi na Maafisa Ardhi wa Halmashauri za Mkoa wa Songwe kutokana na baadhi ya Halmashauri katika maeneo waliyotenga kwa ajili ya uwekezaji yamekuwa ni mapori tu na hakuvutii muwekezaji kuwekeza.

"Lazima tuwe na sababu za msingi za kuwavutia wawekezaji kwenye Halmashauri zetu, tupeleke Barabara, maji na umeme hili muwekezaji akifika aweze kuvutiwa kuwekeza na ikiwezekana apewe eneo bure yeye atalipa Kodi tu" Mkuu wa Mkoa, Omary Mgumba.

Mkuu wa Mkoa amesema muwekezaji akipewa eneo bure atakwenda kutengeneza ajira kwa wananchi wetu na Halmashauri itapata kodi na mwisho wa usiku gharama waliyompa eneo bure itarudi baada ya miaka kadhaa.

Wakati huo huo Mkuu wa Mkoa ametoa wito kwa Halmashauri kuwa na tabia ya Kulipa fidia kwa wananchi kwa maeneo ambayo wanaona yanaweza kufaa kwa shughuli za uwekezaji hili muwekezaji akija akute sehemu ipo na ni ya uhakika.